زانکۆ و لێکۆڵینەوەی ڤاخینینگن

زانکۆ و لێکۆڵینەوەی ڤاخینینگن (کە بە دەبلیوو یوو ئاڕیش ناسراوە) زانکۆیەکی گشتی توێژینەوەیە لە شاری ڤاخینینگن لە ھۆڵەندا، کە تایبەتمەندە لە زانستە ژیانییەکان و جەختی سەرەکی لەسەر کشتوکاڵ، بابەتە تەکنیکی و ئەندازیارییەکانە. ئەم زانکۆیە سەنتەرێکی گرنگی جیھانییە بۆ توێژینەوەی زانستە ژیانی و کشتوکاڵییەکان. لە ناوچەیەکی ھۆڵەندا ھەڵکەوتووە کە بە دۆڵی خۆراک ناسراوە.

دەبلیوو یوو ئاڕ پێکھاتووە لە زانکۆی ڤاخینینگن و دامەزراوە پێشووەکانی توێژینەوەی کشتوکاڵی سەر بە وەزارەتی کشتوکاڵی ھۆڵەندا. زانکۆی ڤاخینینگن، وەک زانکۆیەکی توێژینەوەیی، بڕوانامەی بەکالۆریۆس، ماستەر و دکتۆرا دەبەخشێت لە زانستە ژیانی و کۆمەڵایەتییەکاندا. توێژینەوەکانی جەخت دەکاتە سەر کێشە زانستی، کۆمەڵایەتی و بازرگانییەکان لە بواری زانستە ژیانی و سەرچاوە سروشتییەکاندا. بە بەرنامەکانی کشتوکاڵ، دارستان و خوێندنە ژینگەیییەکانی بەناوبانگە. زانکۆکە نزیکەی ١٢٬٠٠٠ خوێندکاری ھەیە لە زیاتر لە ١٠٠ وڵاتەوە. ئەندامە لە تۆڕی زانکۆیی یۆرۆلیگ بۆ زانستە ژیانییەکان (ئی ئێڵ ئێڵ ئێس).

 سەرچاوەکان 

پۆل:زانکۆکانی ھۆڵەندا